Diari Oficial de la Generalitat Valenciana


Sumari del DOGV 2364, del 11-10-1994 (1994/832622)

RESOLUCIÓ de 8 de setembre de 1994, de la ,Direcció General de Comercialització, Indústries i Relacions Agràries de la Conselleria d'Agricultura,Pesca i Alimentació, per la qual s'especifica la correspondència taxonòmica entre la sinonímia valenciana, castellana i científica de la flora esmentada en l'Ordre de 27 de juliol de 1993 de la Conselleria d'Agricultura i Pesca, relativa a les denominacions específiques Aperitiu Café d'Alcoi, Tomaní d'Alacant, Herber de la Serra de Mariola (Alacant) i Anís d'Alacant i el seu consell regulador (Consell Regulador de les Begudes Espirituoses Tradicionals d'Alacant) i s'estableixen normes d'explotació d'aquesta flora en la seua forma silvestre o espontània, i també recomanacions complementàries .
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2364

Data del DOGV
:   11-10-1994

Secció del DOGV
:   ALTRES DISPOSICIONS

Número del document
:   1994/832622


Data del document
:   08-09-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 8 de setembre de 1994, de la Direcció General de Comercialització, Indústries i Relacions Agràries de la Conselleria d'Agricultura, Pesca i Alimentació, per la qual s'especifica la correspondència taxonòmica entre la sinonímia valenciana, castellana i científica de la flora esmentada en l'Ordre de 27 de juliol de 1993 de la Conselleria d'Agricultura i Pesca, relativa a les denominacions específiques Aperitiu - Café d'Alcoi, Tomaní d'Alacant, Herber de la Serra de Mariola (Alacant) i Anís d'Alacant i el seu consell regulador (Consell Regulador de les Begudes Espirituoses Tradicionals d'Alacant) i s'estableixen normes d'explotació d'aquesta flora en la seua forma silvestre o espontània, i també recomanacions complementàries. [94/6327]  
La finalitat d'aquesta norma és fer compatible l'elaboració de les begudes espirituoses tradicionals d'Alacant amb la conservació del medi ambient pel que fa a la flora espontània emprada.  
Per tant, de conformitat amb l'Ordre de 20 de desembre de 1985, de la Conselleria d'Agricultura i Pesca, sobre protecció de Plantes Endèmiques Amenaçades, i el Reial Decret 439/1990, de 30 de març, pel qual regula el Catàleg Nacional d'Espècies Amenaçades, la Direcció General de Comercialització, Indústries i Relacions Agràries resol:  
Primer  
Les persones i entitats que recol·lecten la flora esmentada en l'annex d'aquesta resolució, amb destinació a l'elaboració de begudes espirituoses tradicionals d'Alacant, protegides i controlades pel respectiu consell regulador, estan obligades a complir la normativa esmentada en el preàmbul, i particularment la aquella que fa referència a controls i permisos de recol·lecció.  
Segon  
El Consell Regulador de las Begudes Espirituoses Tradicionals d'Alacant vetlarà especialment pel compliment d'aquesta resolució per part de les seues firmes inscrites. A aquest efecte, el dit Consell informarà els seus inscrits sobre la identitat botànica de la flora emprada i posarà tots els mitjans necessaris per a evitar confusions sempre que les sinonímies valenciana i castellana puguen provocar-ne d'acord amb la seua identificació taxonòmica.  
Tercer  
El Consell Regulador fomentarà entre els seus associats el cultiu de les plantes especialment amenaçades, en particular del Cantueso Alicantino o Cantahueso (Thymus moroderi) timó de cabdell, com a mesura de garantia ambiental i de continuïtat per a les produccions de les begudes espirituoses tradicionals d'Alacant.  
Quart  
Serà d'especial aplicació per al Consell Regulador i els seus associats la normativa que en la matèria regulada puguen dictar els òrgans competents de la Generalitat Valenciana o de l'administració de l'estat.  
Cinqué  
Aquesta resolució vigirà des de l'endemà de la seua publicació en el Diari Oficial de la Generalitat Valenciana.  
Valencia, 8 de setembre de 1994.- El director general de Comercialització, Indústries i Relacions Agràries: Gonçal Casanova López